Roy Bean – piru mieheksi

Roy Bean – piru mieheksi () on vuonna 1972 ensi-iltansa saanut yhdysvaltalainen lännenelokuva, jonka on ohjannut John Huston ja käsikirjoittanut John Milius. Löyhästi tosipohjaisen elokuvan pääosassa on Paul Newman saluunanpitäjänä ja omapäisenä villin lännen tuomarina Roy Beaninä (1825–1903).

Juoni
Saluunanpitäjä Roy Bean (Paul Newman) on entinen lainsuojaton, joka julistaa itsensä tuomariksi Texasin syrjäseudulla. Bean alkaa pitää järjestystä yllä rautaisin ottein. Hänellä on yksi ase ja lääke kaikkea rikollisuutta vastaan – nimittäin hirsipuu. Bean ei ole oikea tuomari, ja hän määrää kaikki lakia rikkoneet hirsipuuhun.

Näyttelijät

Tuotanto
Käsikirjoitus lähetettiin aluksi Lee Marvinille, joka oli tekemässä elokuvaa Paul Newmanin kanssa. Kun Newman luki käsikirjoituksen, hän innostui elokuvan pääosasta. Elokuvan käsikirjoittanut John Milius olisi halunnut ohjata elokuvan, mutta tuottajat eivät vakuuttuneet ideasta. Miliukselle kuitenkin maksettiin suuri summa käsikirjoituksen oikeuksista. Myöhemmin Milius sanoi pitäneensä John Hustonista, mutta hänen mielestään Huston pilasi elokuvan kokonaan ohjauksellaan.Segaloff, Nat, John Milius: The Good Fights, ”Backstory 4: Interviews with Screenwriters of the 1970s and 1980s”, s. 287. Viitattu 4.10.2014. 

Roy Bean – piru mieheksi kuvattiin Texasin Langtryssa, Kalifornian Pioneertownissa ja Arizonan Tucsonissa ja Mescalissa loppuvuonna 1971 ja alkuvuonna 1972. Elokuva kuvattiin Technicolor-elokuvausmenetelmällä, ja sen tuotantoyhtiönä oli First Artists.

Julkaisu ja vastaanotto
Roy Bean – piru mieheksi sai ensi-iltansa 15. joulukuuta 1972 Espanjassa. Elokuva sai kotimaan ensi-iltansa Yhdysvalloissa 18. joulukuuta 1972 New Yorkissa. Los Angelesin ensi-ilta oli 22. joulukuuta 1972. Suomessa elokuva sai ensi-iltansa 2. helmikuuta 1973. National General Pictures vastasi elokuvan levityksestä Yhdysvalloissa vuonna 1972.

Vuonna 1973 elokuva tuotti Yhdysvaltain ja Kanadan alueilla seitsemän miljoonaa dollaria.Big Rental Films of 1973, Variety, 9.1.1974; s. 19. Viitattu 4.10.2014.  Yhteensä elokuva tuotti 16,5 miljoonaa dollaria. Rotten Tomatoes -sivuston seitsemän artikkelin otoksen mukaan kriitikoiden arvosteluista 71 prosenttia on myönteistä.

Warner Home Video julkaisi elokuvan VHS:nä vuonna 1989. Tämän lisäksi Warner Home Video on julkaissut elokuvan kahdesti DVD:nä vuosina 2003 ja 2012.

Palkintoehdokkuudet
Palkinnot ja palkintoehdokkuudetVuosiPalkintoKategoriaEhdokasTulos1973  Oscar-palkinto  Paras laulu Maurice Jarre (sävellys)Alan Bergman (sanoitukset)Marilyn Bergman (sanoitukset)kappaleesta ”Marmalade, Molasses and Honey”  Golden Globe  Paras kappale   Vuoden naistulokas  Victoria Principal  

Lähteet

Aiheesta muualla



 Roy Bean – piru mieheksi TCM Movie Databasessa 
 Roy Bean – piru mieheksi Rotten Tomatoes -sivustolla 

Luokka:Vuoden 1972 yhdysvaltalaiset elokuvat
Luokka:Yhdysvaltalaiset lännenelokuvat
Luokka:John Hustonin ohjaamat elokuvat